
FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Rådets afgørelse om indgåelse af en aftale mellem Den Europæiske Union på den ene side og Republikken Armenien på den anden side om samarbejde mellem Den Europæiske Unions Agentur for Strafferetligt Samarbejde (Eurojust) og Republikken Armeniens kompetente myndigheder med ansvar for retligt samarbejde i straffesager
(COM(2023)0705 – C9‑xxxx/2023 – 2023/0400(NLE))
(Godkendelse)
Europa-Parlamentet,
–	der henviser til forslag til Rådets afgørelse (COM(2023)0705),
–	der henviser til udkast til aftale mellem Den Europæiske Union på den ene side og Republikken Armenien på den anden side om samarbejde mellem Den Europæiske Unions Agentur for Strafferetligt Samarbejde (Eurojust) og Republikken Armeniens kompetente myndigheder med ansvar for retligt samarbejde i straffesager (xxxx/2023),
–	der henviser til den anmodning om godkendelse, som Rådet har forelagt, jf. artikel 16, stk. 2, og artikel 85 sammenholdt med artikel 218, stk. 6, andet afsnit, litra a), nr. v), og artikel 218, stk. 7, i traktaten om Den Europæiske Unions funktionsmåde (C9‑xxxx/2023),
–	der henviser til forretningsordenens artikel 105, stk. 1 og 4, og artikel 114, stk. 7,
–	der henviser til henstilling fra Udvalget om Borgernes Rettigheder og Retlige og Indre Anliggender (A9‑0000/2024),
1.	godkender indgåelsen af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter og Republikken Armeniens regering og Parlament.

[bookmark: _Toc159226311]BEGRUNDELSE
Aftalen mellem Den Europæiske Union og Republikken Armenien er den første internationale aftale om samarbejde mellem Den Europæiske Unions Agentur for Strafferetligt Samarbejde (Eurojust) og de kompetente myndigheder i et tredjeland siden Eurojustforordningen ikrafttræden den 12. december 2019. Aftaler om samarbejde med tredjelande er afgørende for, at det internationale retlige samarbejde kan være effektivt. 
Denne aftale vil forbedre samarbejdet med Armeniens myndigheder, der er involveret i efterforskning og retsforfølgning af alvorlige forbrydelser. 
Det er særlig vigtigt at understrege, at dette kun er muligt, når aftaler er underlagt strenge garantier med hensyn til databeskyttelse, privatlivets fred og grundlæggende rettigheder. 
[bookmark: _GoBack]I forbindelse med denne aftale er det klart, at alle betingelser er opfyldt, og at de nødvendige sikkerhedsforanstaltninger er på plads. Dette vil løbende blive overvåget, når denne aftale er trådt i kraft, og eventuelle overtrædelser af aftalen kan i sidste ende føre til ophævelse af samarbejdet. Vi glæder os over dette vigtige skridt i samarbejdet mellem Den Europæiske Union og Republikken Armenien.

